google/wiki40b huggingface dataset:
Severský dom v Reykjavíku

Severský dom v Reykjavíku (islandsky: Norræna húsið, škandinávsky: Nordens hus, fínsky: Pohjolan talo) je kultúrna inštitúcia fungujúca pod vedením Severskej rady ministrov. Hlavným cieľom tejto organizácie je rozširovanie spolupráce severských krajín, posiľňovanie väzieb medzi Islandom a ostatnými štátmi severu a podporovanie jednotnosti celej nordickej oblasti. Inštitúcia nefunguje len ako spojovací prvok Islandu a týchto krajín, ale aj ako stredisko vzdelanosti, tvorivosti a kultúry.
Budova Severského domu bola navrhnutá fínskym dizajnérom a architektom Alvarom Aaltom a slávnostne otvorená 24. augusta 1968.
Šéfom organizácie je od 1. januára 2015 Dán Mikkel Harder.

Architektúra

Budova Severského domu v Reykjavíku je jedným z posledných diel Alvara Aalta. Dom stojí na vyvýšenej platforme uprostred močaristej oblasti. Po jeho dokončení bolo v severnej časti oblasti vytvorené malé jazero. Aalto tak chcel podčiarknuť prírodný charakter lokality a vyzdvihnúť vzťahy medzi človekom a prírodou, budovou a jej okolím.
Severský dom je nízka, biela budova. Vnútri sa okrem iného nachádza aj knižnica, koncertná sieň, niekoľko konferenčných miestností a reštaurácia s výhľadom orientovaným na sever na centrum Reykjavíku a vrh Esja.
Vnútorné vybavenie budovy, od nábytku, cez lampy, až po iné interiérové zariadenie, sú taktiež dizajnom Alvara Aalta.

Knižnica

Knižnica bola otvorená v roku 1969, rok po slávnostnom otvorení Severského domu. Nachádzajú sa tu knihy vo všetkých severogermánskych jazykoch a fínčine, ktoré boli napísané severskými alebo fínskymi spisovateľmi. Knižnica neobsahuje knihy v islandčine, no nájdu sa tu preklady známych islandských diel do nordických jazykov.
Knižnica je zbierkou súčasnej severskej literatúry a taktiež diel škandinávskej klasiky. Zbierka nepozostáva len z krásnej literatúry alebo literatúry faktu, ale obsahuje aj knihy pre deti a mládež, časopisy, audioknihy, hudbu na CD-nosičoch, filmy na DVD alebo VHS kazetách ako aj knihy s notami.

Artotéka

Severský dom má aj vlastnú artotéku. Výpožičná lehota sú tri mesiace. Knižnica zapožičiava grafiky severských umelcov od roku 1976.
Alexander Petržalský

Hudobná kariéra

V roku 2010 vydal svoj prvý sólový album s názvom Neštantandardný občan. V roku 2012 vydal pod labelom Štúdio Konečná soundsystem album DHZ – Misia sveta.
V roku 2014 vydal a pokrstil album Šaniel a Sue na festivale Uprising 2014. Album bol sprístupnený pre verejnosť k stiahnutiu zadarmo. So svojou show vystupovali na popredných akciách a festivaloch po celom Slovensku.
Ako DJ sa venoval štýlom ako REGGAE, RUBADUB, BALKAN, ELEKTRO BALKAN, E SWING, SWING, DANCEHALL, LATINO, ELEKTRO MUSIC, CUMBIA, LOUNGE BAR MUSIC.

Úmrtie

Alexander Hazucha zomrel ako 38-ročný počas pobytu v Peru v meste Iquitos dna 24.2.2019. O jeho smrti informovali oficiálne pátracie zložky ako aj internetové média Večerník Bratislava, Uprising Bratislava, Uprising Festival alebo Bajkonur. Rovnako aj jeho najbližšia rodina a priatelia. Na jeho rozlúčku zorganizovali slovenský raperi a jeho priatelia 21.3.2019 o 17:00 spomienkový koncert s názvom Pocta Alexandrovi Petržalskému – Koncert, ktorý sa konal v Bratislavskom klube – HPK – Hopkirk Club. Zúčastnilo sa ho viacero známych slovenských mien z rapovej scény ako Vec a Škrupo, Supa, Tono S, Čis T, Opak, Zverina, Haf a Zetka, GR Team, Rišo zo Žužulety, Bio, Kelso, Zuzana Sue Kráľová, Campana Batucada, Pozostatok Štúdio Konečná Sound system, DJ Reverend. Výťažok z koncertu bol podľa informácií venovaný rodine.
Teriér Jacka Russella

História

Teriér Jacka Russella má svoj pôvod v  Spojenom kráľovstve známom dlhou poľovníckou tradíciou. Pri honoch na líšku sa niekedy stalo, že sa schovala do nory, odkiaľ ju privysoké duriče nemohli kvôli svojej veľkosti vyduriť. Na tento účel sa využívali teriéry správnej veľkosti, plní odvahy vbehnúť do líščej nory, odkiaľ ju štekaním a dorážaním vyhnali. Týmto teriérom sa hovorilo "working terriers", ktoré sa neskôr stali základom pre väčšinu teriérov pochádzajúcich zo Spojeného kráľovstva – aj jacka russella.
Vznik tohto plemena ako ho poznáme dnes začal v 19. storočí a zásluhu na tom má anglický vidiecky farár John Russell, ktorý mal záujem vyšľachtiť poľovného psa. Okolo roku 1818 si zadovážil od miestneho mliekára suku teriéra, ktorú nazval Trump. Išlo zrejme o suku podobnú foxteriérovi. Jedna zo základných požiadaviek na novovznikajúce plemeno bola biela srsť so žltými znakmi. Dnes už sa nedozvieme, ktoré plemená sa presne podieľali na vzniku jacka russela, literatúra však hovorí o greyhoundovi pre dosiahnutie mäkšej srsti, bíglovi pre úpravu uší a bulldog pre upevnenie odvahy. Keďže Russellovi išlo najmä o pracovne upotrebiteľné psy, nikdy ich nevystavoval ani nezapisoval do plemennej knihy napriek tomu, že bol jedným zo zakladateľov  Kanel klubu. Plemeno oficiálne uznané v Jack Russel terriér bol uznaný medzinárodnou kynologickou federáciou FCI dňa 25. 10. 2000. Oficiálny štandard FCI je pod číslom 345. Až do tej doby sa nedá hovoriť o čistokrvnom chove.

Nároky

Bežná starostlivosť nezaberie veľa času, ale jeho výchova nemusí byť pre začiatočníka jednoduchá. Potrebuje pevnú ruku, dostatok pohybu a primeranú zábavu. Preto treba dostatočne uvážiť, či je to vhodný pes pre Vás. Pri nesprávnom výbere ostanú obe strany deprimované. Zamyslieť by sa mali hlavne starší alebo pohodlní ľudia. Najlepšie je mu u aktívnych ľudí ktorí trávia veľa času pohybom najlepšie vonku. Ešte lepšie je jeho prirodzené prostredie – na vidieku u horárov. Ak mu venujete trošku času na výcvik, najlepšie formou odmeny, či už nejakú dobrotu alebo obľúbenú hračku, odvďačí sa vám neskutočnými kúskami, aportovanie je ich vášňou. Je pre nich význačne vysoká aktivita, no na druhej strane ak sa oddychuje, tak dokáže prespať veľa hodín.

Využitie

Je to poľovný pes, dnes ho už na poľovačkách nevidieť často. Využíva sa ako durič alebo norník. Vďaka medializácii je dnes zväčša chovaný ako spoločník.
Demografia Bieloruska

Tento článok sa zaoberá demografiou Bieloruska.
K 1. aprílu 2016 žije v Bielorusku 9 498 700 obyvateľov.
Vézelois

Poloha

Obec má rozlohu 9,43 km². Najvyšší bod je položený 412 m n. m. a najnižší bod 350 m n. m.

Obyvateľstvo

Počet obyvateľov obce je 898 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Podlavice

Polohopis

Podlavicami preteká Tajovský potok, ktorý bol zároveň hranicou medzi bývalými obcami Podlavice a Skubín.

Dejiny

Prvá zmienka o tomto sídle pochádza zo 14. storočia, kedy patrila ťažiarovi Petrovi Karlovi. Začiatkom 15. storočia obec patrila zemanom Radvanskovcom, potom banským podnikateľom Jungovi, Vilhelmovičovi, Ernstovi, Thurzovsko-fuggerovskej spoločnosti, do roku 1848 banskému eráru a mestu Banská Bystrica. Kedysi to bola samostatná obec, v roku 1960 bola spojená s obcou Skubín a niekoľko rokov niesla pomenovanie Laskomerské. Dnes je súčasťou Banskej Bystrice. V 80. rokoch tu bolo začatá výstavba panelového sídliska. Autorom urbanistickej koncepcie sídliska bol Jaroslav Janek

Samospráva

Podlavice tvoria spolu s Jakubom, Kostiviarskou, Skubínom a Uľankou volebný obvod č. 4, ktorý má v mestskom zastupiteľstve 2 poslancov.

Občianska vybavenosť

V dnešnej dobe majú Podlavice vlastnú poštu, školu, supermarket, nový kostol a multifunkčný dom. Renovovala sa aj miestna zvonica.

Turizmus

Táto príjemná mestská lokalita ponúka možnosti vychádzok do prírody (napr. Laskomerská dolina s náučným chodníkom, Pavelcovo). V katastrálnom území Podlavíc sa nachádza aj chránený areál Podlavické výmole.
Neďaleko Podlavíc sa nachádzajú obce na úpätí Kremnických vrchov ktoré ponúkajú okrem historických pamiatok ako napríklad rodný dom Jozefa Gregora-Tajovského veľké množstvo možností rekreácie najmä novo zrekonštruované lyžiarske stredisko SKI Králiky.
Sernhac

Poloha

Obec má rozlohu 8,93 km². Najvyšší bod je položený 155 m n. m. a najnižší bod 12 m n. m.

Obyvateľstvo

Počet obyvateľov obce je 1 578 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Diaľnica A18 (Poľsko)

Dejiny

Táto cesta vznikla už za čias Tretej ríše ako súčasť Reichsautobahn 9 (Berlín – Vratislav). Bola postavená v rokoch 1936 – 1938 v polprofile.
V roku 1993 bol na plný profil rozšírený úsek od štátnej hranice po výjazd Królów. V roku 1995 bol zmodernizovaný úsek Golnice – Krzyżowa. V rokoch 2004 – 2006 bol dostavaný druhý jazdný pás vo zvyšnom úseku, pre preznačenie na diaľnicu je však potrebné zmodernizovať pôvodný jazdný pás.
Hala Krešimira Ćosića

Hala Krešimira Ćosića (chorv. Dvorana Krešimira Ćosića) je multifunkčná hala v chorvátskom meste Zadar. Hala bola dokončená v máji 2008 a jej kapacita je 8 500 miest. V januári 2009 sa tu hrali zápasy Majstrovstiev sveta v hádzanej mužov. Staršie názvy haly sú Zadar Arena či Sportski Centar Visnjik.
Hala je pomenovaná po chorvátskom hádzanárovi Krešimirovi Ćosićovi a je najdlhšia v Chorvátsku.
L'Escale (Alpes-de-Haute-Provence)

Poloha

L’Escale má rozlohu 20,36 km². Najvyšší bod je položený 1 081 m n. m. a najnižší bod 408 m n. m.

Obyvateľstvo

L’Escale má 1282 obyvateľov (2009).
Graf vývoja obyvateľstva:
Zdroje: INSEE
Jemeppe-sur-Sambre

Obyvateľstvo

Obec má približne 18 143 obyvateľov (2010).
Bouan

Poloha

Obec má rozlohu 3,44 km². Najvyšší bod je položený 1 535 m n. m. a najnižší bod 491 m n. m.

Obyvateľstvo

Počet obyvateľov obce je 37 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Where Is the Love?

Pozadie

Po komerčnom zlyhaní ich predchádzajúcich albumov a singlov, bola pochybnosť, či formácia The Black Eyed Peas bude aj naďalej nahrávať spolu. A&R výkonný producent Ron Fair im navrhol, aby použili viac mainstreamový popový zvuk. Ale najmä will.i.am sa bránil tejto myšlienke z obavami, že by boli vypredávaní. Po diskusii a nejakých písomných zasadnutiach, bola myšlienka schválená.
Krátko po Vianociach roku 2001 will.i.am vytvoril slučku a gitarovú časť, ktorá sa mu páčila. Taboo a Apl.de.ap tiež počuli skladbu a boli schopní k nej napísať text. Justin Timberlake bol predstavený skupine práve novou členkou Fergie, a dostal možnosť vypočuť si skladbu, ktorú will.i.am vytvoril. Ohromený hudbou začal Timberlake pomáhať písať a spievať refrén.
Timberlake bol práve uprostred propagácie svojho albumu Justified a jeho vydavateľstvo Jive Records sa obávalo možného preexponovania. Nakoniec sa dosiahol kompromis, v ktorom dalo vydavateľstvo Jive voľný priestor pre vokály Timberlaka, ktoré mali byť vydané v skladbe, ale neobjaví sa v hudobnom videu k piesni a ani nebude uvedený v piesni ako interpret. Dodnes sa predalo 954,000 digitálnych kópií.

Zostavenie

Skladbu napísali Will.i.am, Taboo, Apl.de.ap, Ron Fair, P. Board, G. Pajon Jr, M. Fratantuno a J. Curtis, a koprodukovali ju will.i.am a Ron Fair. V tejto protivojnovej pacifistickej hymne sa hovorí o mnohých svetových problémoch. O mnohých otázkach sa diskutuje, napríklad neobmedzený terorizmus, pokrytectvo vlády USA, rasizmus, vojna, neznášanlivosť a chamtivosť.

Prijatie kritikmi

Skladba získala nominácie 46. ročníku udeľovaní cien Grammy v roku 2004 v kategóriách Record of the Year a Best Rap/Sung Collaboration.
Skladba bola 25. najpredávanejším singlom 0. rokov 21. storočia vo Veľkej Británii. Takisto bol najpredávanejším singlom roku 2003 vo Veľkej Británii.

Hudobné video

Hudobné video pre „Where Is the Love?“ bolo natočené vo východnom Los Angeles a obsahuje skupinu The Black Eyed Peas a rôznych ďalších ľudí, vrátane rôznych malých detí, ktoré sa pýtajú, kde na svete je láska naozaj. Vo videoklipe Will.i.am a Taboo pôsobia ako soulový ocestní hudobníci, ktorí sa snažia využiť videoklip na to, aby povedali čo všetko je na svete zlé. Fergie sa objaví ako mierotvorkyňa, ktorá lepí samolepky s otáznikmi a každého sa pýta, kde na svete je láska. Apl.de.ap je zločinec, ktorý je zatknutý, pretože hovoril ľuďom pravdu. Justin Timberlake sa vo videu neobjaví, hoci niekoľko rôznych ľudí, ktorí spievali namiesto neho.
Video je podobné britskej televíznej reklame z roku 2002 pre T-Mobile, v ktorej je tvár malého dieťaťa, ktorá je prezentovaná po veľkom meste a takisto aj otáznik v tomto videu. Bon Joviho hudobné video „Have a Nice Day“ je takisto podobné obom, reklame aj hudobnému videu. Videoklip tiež ukazuje zábery kontroverznej hry Postal 2, kde skupina malých detí túto hru hrá. To naznačuje, že násilie v médiách a v zábavnom priemysle ovplyvňuje morálku detí.
Kreatívna trieda

Kreatívna trieda (creative class) je nová sociálna vrstva definovaná Richardom Floridom, ktorý pôsobí ako profesor, je zakladateľom Creative Class Group a je tiež hlavou Martin Prosperity Institute, ktorá sa úspešne etablovala ako: „svetový líder v oblasti urbanizmu.“ O problematike kreatívnych tried a rozvoji kreatívnej ekonomiky napísal niekoľko publikácií, medzi najznámejšie patria The Rise of the Creative Class...and how it´s transforming work, leisure community and everyday life, The flight of the Creative Class: The new global competition for talent a Who´s your city? Centrálnou kreatívnou triedou (core of the creative class) Florida myslí pracovníkov zábavného priemyslu ako hudobníci, umelci, vedci, dizajnéri, architekti, pedagógovia, ktorí majú okolo seba medzikružie, ktoré združuje pracovníkov v zdravotníctve, právnej sfére alebo v obchode. To, čo kreatívnu triedu odlišuje od iných sociálnych vrstiev (pracovníci vo výrobných odvetviach a v službách) je v prvom rade pracovná náplň. Kreatívna trieda sa pri plnení úloh teší veľkej prispôsobiteľnosti a samospráve, zatiaľ čo manuálne pracujúci sú nútení vykonávať zadané úlohy pokiaľ možno s čo najmenšou odchýlkou.
„Kreatívna trieda je spoločenská vrstva určujúca spoločenské normy dneška. Normy kreatívnej triedy sú však veľmi odlišné od noriem prevládajúcich v minulosti. Kreatívna trieda vyznáva individualitum sebavyjadrenie, otvorenosť a rešpekt voči odlišnostiam. (...) Naviac je kreatívna trieda dominantnou spoločenskou vrstvou aj čo sa týka bohatstva a príjmov. Príslušníci kreatívnej triedy zarábajú v priemere dvakrát viac než príslušníci tried pracujúcich vo výrobe a v službách.“
Pythonomorpha

Pythonomorpha je taxón z radu jašterotvaré, ktorý sa zaraďuje buď na rôznych miestach (takmer priamo) pod týmto radom alebo pod taxón slepúchy.
Mons (Var)

Poloha

Obec má rozlohu 76,63 km². Najvyšší bod je položený 1 712 m n. m. a najnižší bod 235 m n. m.

Obyvateľstvo

Počet obyvateľov obce je 861 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nordic walking

Nordic walking – severská chôdza - je mladý druh športu. Vznikol vo Fínsku v osemdesiatych rokoch ako letná tréningová metóda pre bežcov na lyžiach. Postupom času sa z nordic walking vyvinul ešte rad ďalších športov ako Nordic Blading, Nordic Snowshoeing, Nordic Cruising, Nordic Running, Nordic Winter Walking a další.
Ide o chôdzu so špeciálnymi palicami, podobnými lyžiarskym. Sú vybavené kovovými hrotmi alebo nasadzovateľnými gumovými nadstavcami podľa typu terénu. Pri chôdzi s palicami je zapojených 600 svalov v tele, horná časť tela preberá až 30% práce nôh a odľahčuje ich od záťaže. 
Je to šport vhodný pre každého, pretože je jednoduchý, finančne nenáročný a veľmi efektívny pre udržiavanie kondície.

Nordic walking na Slovensku

V marci 2013 je založená Slovenská asociácia Nordic Walking (SNWA) ako združenie, systematicky sa venujúce podpore a rozvoju Nordic Walking na Slovensku. V máji 2013 vzniká prvé Nordic Walking centrum na Štrbskom plese a v júni 2013 Slovenská asociácia Nordic Walking organizuje 1. Majstrovstvá Slovenska v Nordic Walkingu. V júli 2014 získava SNWA akreditáciu od Ministerstva školstva, vedy, výskumu a športu SR, ako jediné akreditované školiace stredisko NW na Slovensku.
Malá Franková

Poloha

Obec vznikla v 16. storočí ako poddanská obec Červeného kláštora. Obec, nárečovo nazývaná Frankófki, sa nachádza sa v údolí pohoria Spišská Magura nad Frankovským potokom. Je vzdialená asi 55 km severne od Popradu, v blízkosti poľských hraníc, Vysokých Tatier, Pienin a obcí Červený Kláštor, Osturňa a Ždiar.

Pamiatky

K najväčším pamätihodnostiam obce patrí drevený kostolík sv. Jozefa s neskorobarokovým oltárom z druhej polovice 18. storočia. Kostolík bol postavený v roku 1895, renovovaný v rokoch 1945-1950 a 1994-1995. Vedľa neho sa nachádza obnovená zvonica (1999) so starým zvonom.

Demografia

V roku 1828 mala obec 44 domov a 336 obyvateľov, ktorí pracovali v poľnohospodárstve. V rokoch 1979 až 1990 boli obce Veľká Franková a Malá Franková administratívne zlúčené do obce Franková. Od roku 1990 je Malá Franková opäť samostatnou obcou. V dnešnej dobe má obec 45 obývaných domov, v ktorých žije 181 obyvateľov a niekoľko rekreačných chalúp a chát.
V roku 1999 sa začala plynofikácia obce.
Behar

Behar bol liptovský šľachtic, od ktorého odvodzuje svoj pôvod šľachtický rod Bohušovcov.
V roku 1231 uhorský kráľ Ondrej II. vo Zvolene po zvážení všetkých preukázaných služieb daroval Beharovi, synovi Samuela, v Liptove zem v rozsahu šiestich popluží, vyčlenenú z majetku Bobrovca (Bobrouck) a Bobrovčeka (Hodos). Meno Behara vo význame Posol poukazuje na charakter spomínaných služieb.
Na darovanom území si Behar čoskoro postavil kúriu, okolo ktorej jeho synovia neskôr vybudovali zemiansku osadu (dnes Liptovské) Beharovce. Už v roku 1262 si Beharovi synovia Dionýz, Peter, Vojslav a Sebastián, vystupujúci už ako liptovskí šľachtici, dali od Bela IV. potvrdiť pôvodnú donáciu z roku 1231 pre ich otca. Vyžadovali si to zrejme susedské majetkové spory, ktoré však po tomto roku pretrvávali aj naďalej. Až niekedy pred rokom 1283 došlo k zmiereniu, o čom liptovský dvorský župan Klement vydal v uvedenom roku konkordačnú listinu. Za Beharovcov pritom vystupoval ďalší Beharov syn Michal, ktorý sa v roku 1262 ešte nespomína. S ďalším Beharovým potomkom sa stretávame až v roku 1314, kedy magister Donč daroval Omodejovi, synovi Behara, akúsi zem, vyčlenenú zo zeme ľudí z Liptovského Trnovca. Títo šiesti Beharovi synovia – Dionýz, Peter, Vojslav, Sebastián, Michal a Omodej – sa tak stali zakladateľmi šľachtickej rodiny z Beharoviec.
Čijoda (Tokio)

Geografia

Čijoda sa nachádza na východnom pobreží Tokio a v jeho srdci. V strede mestskej štvrte sa nachádza cisársky palác. Východnú časť tvorí tokijská vlaková stanica a na západnej a severnej časti sú obytné domy. Juh tvoria park Hibija a budova národného zhromaždenia.

História

Mestská štvrť vznikla 15. marca 1947 zjednotením štvrtí Kanda a Kódžimači.

Politika a vláda

V Čijode sídli starosta Tokia (Masami Išikawa) a jeho mestské zastupiteľstvo. Ďalej sa tu nachádza volebný obvod, od roku 1990 a snemovňa reprezentantov. Sídli tu aj predseda vlády Japonska, najvyšší súd Japonska a veľvyslanectvá. Nachádza sa tu aj hasičský zbor.
Theologos (Thasos)

Theologos (starogr. Θεολόγος) je horská dedina na ostrove Thasos v severnom Grécku. Nachádza sa v centrálnej časti ostrova, na úpätí masívu Ypsarion (1 204 m n. m.) a obyvatelia sa okrem turizmu venujú včelárstvu a pestovaniu viniča a olív.

Obyvateľstvo

Samotná osada má okolo 730 stálych obyvateľov, no administratívne zastrešuje i 11 km vzdialené turistické stredisko Potos a niekoľko menších osád: Aliki [39], Thymonia [13], Astrida [129], Koinyra [104], Koinyra (ostrov) [4], kláštor Archangelou [40] a Paleochori [0]. Samosprávna jednotka má tak približne 1750 obyvateľov.
Charlotte Bühlerová

Charlotte Bühlerová (* 20. december 1893, Berlín – † 5. február 1974, Stuttgart) bola americká psychologička rakúskeho pôvodu; zakladateľka biodromálnej psychológie.
Vézannes

Poloha

Obec má rozlohu 9,01 km². Najvyšší bod je položený 277 m n. m. a najnižší bod 155 m n. m.

Obyvateľstvo

Počet obyvateľov obce je 49 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Duerne

Poloha

Obec má rozlohu 11,41 km². Najvyšší bod je položený 892 m n. m. a najnižší bod 516 m n. m.

Obyvateľstvo

Počet obyvateľov obce je 766 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nestor kea

Nestor kea (Nestor notabilis) je novozélandský papagáj. Je všežravý, požiera najmä korene, zelené časti rastlín, bobule, nektár, hmyz, malé vtáky, cicavce a zdochliny. Občas napáda aj mladé, alebo choré ovce za čo bol ľuďmi dlho prenasledovaný a zabíjaný. Od roku 1986 je prísne chráneným druhom.

Rozšírenie

Nestor kea žije na severe a juhu západnej časti južného ostrova Nového Zélandu. Obýva najmä pohoria.

Sfarbenie

Hlava krk a trup je hnedo sfarbený. Vrchné krídla sú zelené a spodné krídla sú červeno-čierno sfarbené. Zobák, oči a pazúre na nohách sú sfarbené na čierno. Nohy sú sivé.

Telo

Jeho dĺžka je 48 cm a váha 0,8 – 1 kg. Z kože mú vyrastajú perá, ktoré slúžia na lietanie. Má malú hlavu a krk. Veľký chvost a krídla. Trup je veľký a má malé nohy. Na hlave má zakrívený zobák, malé oči a na hornej strane zobáka má nozdry. Na malých nohách sú ostré dlhé pazúry.

Potrava

Tento papagáj je všežravec. Živí sa rastlinami, larvami chrobákov, inými vtákmi (víchrovníky) a cicavcami (králiky a mladé a choré ovce), ľudské smeti, maslo, orechy, jablká, mrkva, hrozno, mango, figy, pečivo, mliečne výrobky, mleté ​​mäso a cestoviny.
Je to tak

Zloženie kapely

Roman Čief - sólový spev(1,2,3,4,5,6)

Igor Sirotiak - gitara, zbor

Igor Vorek - gitara, zbor

Pavol Jankovič - basgitara, sólový spev(7,8), zbor

František Jedlička - bicie, zbor

Hostia na albume

Anička Maňáková - recitácia(5)

Miťo Milan - flauta(6)

Rasťo Benko - klávesy(6)
Pelayo

Pelayo († 737) bol pôvodne vizigótskym šľachticom, ktorý sa po zničení Vizigótskej ríše ukryl v hornatých oblastiach Astúrie. Tu sa spojil s Kantábrijčanmi a v rokoch 718 – 722 sa im podarilo získať malé nezávislé územie na severe Pyrenejského polostrova – tzv. Astúrske kráľovstvo, ktorému vládol až do svojej smrti. Za prvého astúrskeho kráľa je však niektorými historikmi považovaný až jeho zať Alfonz I. Rovnako jeho vizigótske korene sa dnes považujú za sporné, pravdepodobne si ho zvolili samotní Astúrčania.
Táto historická postava je opradená mnohými legendami a je španielskym národným hrdinom. Legendy sú spojené najmä s víťazstvom v Bitke pri Covadonge v roku 722, pri ktorej porazil arabskú trestnú výpravu. Ukazuje sa však, že v skutočnosti išlo len o málo významný incident medzi dvomi malými skupinami, kde počet všetkých bojovníkov s veľkou pravdepodobnosťou nepresiahol 200. Historický význam má najmä v tom, že išlo o prvé víťazstvo kresťanov nad moslimami po takmer desiatich rokoch. Legendu z nej urobil apokryfný a z veľkej časti vymyslený zápis v kronike Alfonza III.
Donzy-le-Pertuis

Poloha

Obec má rozlohu 6,11 km². Najvyšší bod je položený 571 m n. m. a najnižší bod 294 m n. m.

Obyvateľstvo

Počet obyvateľov obce je 161 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vachalka

Ochrana

Predmetom ochrany je dochovaná časť prirodzeného jedľobukového porastu pralesovitého charakteru.
Gusle

Gusle (srb. гусле, albán. lahuta, bulh. гусла gusla) sú tradičný balkánsky sláčikový strunový nástroj s jednou alebo dvomi strunami.
Názov pochádza zo spoločného slovanského slova (slovensky husle, húsť), ktoré označovalo strunový hudobný nástroj. Gusle sa veľmi podobajú na arabský nástroj rabáb, ktorý sa používal v Osmanskej ríši. Na gusle sa nehrá sólo, ale hra sprevádza hlas hráča zvaného guslar, ktorý spieva alebo rozpráva tradičné piesne, balady a legendy.
Riquewihr

Poloha

Obec má rozlohu 17,04 km². Najvyšší bod je položený 936 m n. m. a najnižší bod 230 m n. m.

Obyvateľstvo

Počet obyvateľov obce je 1 232 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lede

Obyvateľstvo

Obec má približne 17 629 obyvateľov (2010).
Saint-Maime-de-Péreyrol

Poloha

Obec má rozlohu 10,75 km². Najvyšší bod je položený 220 m n. m. a najnižší bod 109 m n. m.

Obyvateľstvo

Počet obyvateľov obce je 274 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tourriers

Poloha

Obec má rozlohu 6,77 km². Najvyšší bod je položený 141 m n. m. a najnižší bod 89 m n. m.

Obyvateľstvo

Počet obyvateľov obce je 742 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rambures

Poloha

Obec má rozlohu 9,9 km². Najvyšší bod je položený 181 m n. m. a najnižší bod 122 m n. m.

Obyvateľstvo

Počet obyvateľov obce je 405 (2009).
Nasledujúci graf zobrazuje vývoj počtu obyvateľov v obci.
Zdroje: INSEE